(ทุกวันพฤหัส-ลิเบอร์ตี้การประมูล)
("ผู้นำการประมูลตะวันออกเฉียงใต้")
(16 มีนาคม 2023 - สองปีหลังเหตุฆาตกรรม)
เอาล่ะ คนทำข่าวมากันแล้ว
นี่เป็นงานประมูลข้าวของเครื่องใช้
ของอเล็กซ์ เมอร์ดอห์
มาถึงแล้ว
ตรงนั้นมีโคมไฟกระดองเต่า
และพวกถ้วยชามของแม็กกี้
ล่าสุด 25 มีผู้เสนอ 25
ล่าสุด 25 มีผู้เสนอ 25 ขึ้นไป 30…
มีข้าวของหลายร้อยรายการ อยู่ที่โรงประมูลลิเบอร์ตี้
โดยมีการนำออกประมูลในวันพฤหัสนี้
เจ้าของคาดหวังว่าจะมีผู้คน มาประมูลมากสุดในประวัติการณ์
มีประชาชนราว 700 คน ลงทะเบียนร่วมประมูลข้าวของ
จากที่ดินที่โมเซลล์ของเมอร์ดอห์ผู้อื้อฉาว
แต่มีของแต่งบ้านอย่างหนึ่ง
ที่ดึงดูดสายตาผู้คนเป็นพิเศษ
ฉันตั้งใจมาเพราะโคมไฟกระดองเต่า
ยังไงก็ต้องเอากลับบ้านให้ได้
ตอนพวกเขาจัดงานประมูล
มีกระดองเต่าของคุณแม็กกี้ด้วย
เธอสะสมไว้เยอะ ติดประดับผนังบ้าง
คุณแม็กกี้แต่งบ้านเก่ง
บ้านหลังนั้นอบอุ่น และน่าอยู่มาก
และสมบูรณ์แบบในทุกรายละเอียด
คุณแม็กกี้ใส่ใจกับของในบ้านทุกอย่าง
ฉันใจสลายที่เห็นข้าวของถูกนำมาประมูล
ทุกคน นี่คือจักรยานของแม็กกี้ เมอร์ดอห์
และชุดป้องกันสารเคมีของอเล็กซ์
หนึ่งวันก่อนงานประมูล ฉันได้รับอนุญาต
ให้เข้าไปเพื่อสำรวจสินค้าข้างใน
ของที่น่าขนลุกอย่างหนึ่งที่ฉันซื้อมา
(ดอว์น มาร์ติน)
คือเครื่องดูดฝุ่น
ราคามันประมาณ 50 ดอลลาร์
แต่ที่น่าขนลุกคือมันมาพร้อมกับ
ถุงเก็บฝุ่นของเดิมซึ่งเต็มเอี้ยด
ฉันอยากเปิดดูในถุงนะ แต่ยังไม่ได้ทำ
ตอนประมูล ผู้ประมูลชูกระเป๋ากล้องขึ้นมา
และเริ่มประมูล ฉันก็ชูบัตรที่เสนอราคา
และมารู้เอาตอนจบ
ว่า 704 เป็นผู้ชนะประมูล
กระเป๋ากล้องนี่
จนกระทั่งต่อมา
ฉันเอาเมมโมรี่การ์ดออกจากกล้อง
จึงได้รู้ว่ารูปถ่ายยังอยู่ครบเลย
รูปที่พวกเขาไปพักผ่อน และปาร์ตี้ที่บ้าน
ส่วนใหญ่ก็ดูเป็นภาพช่วงเวลาแห่งความสุข
นึกภาพไม่ออกเลยว่า
ผู้เป็นสามีจะฆ่า ภรรยาและลูกอย่างเหี้ยมโหดปานนั้น
บอกตามตรง ฉันเองก็ไม่อยากจะเชื่อ
โดยเฉพาะอย่างยิ่งเมื่อได้เห็นรูปพวกนี้
(Murdaugh Murders: คดีฉาวแดนใต้)
(8 มิถุนายน 2021-วันต่อมาหลังเหตุฆาตกรรม)
ไม่ใช่
- มันไม่เหมือนกัน - อันนี้ที่อยู่ในลูกซองปั๊ม
อันนี้อยู่ในลูกซองปั๊ม
ผมเจอ…
กระสุน .300 อยู่อีกกล่อง
ไม่เจอโคเคนหรืออะไรพวกนั้น
ไม่ได้มาค้นหายา มันเหตุฆาตกรรม
ใช่แล้ว
ใช่ .300
อเล็กซ์โทรหาฉัน ตอนนั้นน่าจะหกโมงหรือหกโมงครึ่ง
น้ำเสียงเขาไม่ดีเลย
เขาบอกว่า"บี พวกเขาจากไปแล้ว"
(บลังก้า ซิมป์สัน - แม่บ้าน)
ฉันถาม"หมายความว่าไง พวกเขาจากไปแล้ว"
เขาบอกว่า"พวกเขาตายแล้ว บี"
ฉันพูดว่า"อะไรนะ"
เขาตอบ"แม็กกี้กับพอลตายแล้ว"
ฉันตกใจมาก
อเล็กซ์ถามว่า"ยังฟังอยู่รึเปล่า"
ฉันก็"ค่ะ ฟังอยู่"
เขาบอกว่า"จะมีคนมาที่บ้านเยอะเลย"
และ"ช่วยมาจัดบ้านให้หน่อยได้ไหม ทำความสะอาดด้วย"
ฉันบอกว่า"ถ้ามีอะไรที่ฉันต้องดูแล ก็บอกได้"
ตอนนั้นฉันต้องเปลี่ยนบทบาท และทำสิ่งที่ต้องทำ
เขาขอให้ช่วยจัดบ้านให้เรียบร้อย เพราะจะมีคนมาที่บ้าน
ทั้งแม่ น้องสาว และพ่อของเขา
ฉันอยากให้ทุกอย่างเป็นระเบียบเรียบร้อย
อย่างที่แม็กกี้เคยทำ เวลาพวกเขาจะมาที่บ้าน
ก่อนไปเขาสั่งว่า "อย่าเข้าทางฝั่งคอกสุนัข ให้เข้าอีกฝั่ง
เพราะมีเจ้าหน้าที่อยู่ฝั่งนั้น"
ตอนไปถึง ฉันเห็นเจ้าหน้าที่ทำงานกันอยู่
ไม่มีใครพูดอะไรกับฉัน
ไม่มีใครเรียกฉัน"นี่ คุณมาทำอะไร"
ฉันเดินเข้าบ้านเลย
ลงจากรถ เดินไปที่ประตูหน้า
เปิดล็อกประตู เดินเข้าบ้าน
ฉันเลี้ยวและเดินไปที่ห้องครัว
ฉันสำรวจและสงสัยว่าหม้ออยู่ไหน เพราะมันไม่อยู่ในอ่างล้างจาน
ฉันเปิดตู้เย็น
จึงพบว่าหม้อกับกระทะทั้งหมด อยู่ในตู้เย็นพร้อมฝาปิด
ฉันก็แบบ"แปลกจัง ปกติพวกเขาไม่ทำแบบนี้"
ฉันเดินผ่านห้องครัว
เลี้ยวไปทางซ้าย จึงสังเกตเห็นชุดนอนของแม็กกี้
วางอยู่ตรงทางเข้าประตูอย่างเรียบร้อย
- ผิดปกติไหม - ผิดปกติมากค่ะ
เธอไม่วางเสื้อผ้าไว้แบบนั้นแน่
ไม่วางไว้กลางทางเข้าประตูแบบนั้น
เขาไม่ควรกังวลเรื่องความเรียบร้อยของบ้าน
ฉันแค่คิดว่ามันแปลก
ที่ขอให้เธอมาทำความสะอาด
(เกว็น เจเนเรตต์ - ลูกขุน)
เหมือนให้ทำความสะอาดที่เกิดเหตุ
เช้าวันถัดมา ทุกฝ่ายต่างถกเถียงกัน
ทกุคนต่างมารวมตัวในที่เกิดเหตุ
รวมถึงจอห์น มาร์วิน น้องชายคนเล็ก
สวัสดีครับ
เจ้าหน้าที่ได้เข้าไปตรวจค้นตอนคุณอยู่รึเปล่า
ใช่ครับ ผมไม่แน่ใจว่า ตอนนั้นผมอยู่ที่นั่นนานแค่ไหนแล้ว
พวกเขาเข้ามา เราคุยกันอยู่ในห้องกิจกรรม
มีคนเรียกมันว่า"ห้องเก็บปืน"
พวกเขาบอกว่าต้องเข้ามาในบ้านเพื่อตรวจค้น
พวกเขาจะนำร่างพอลกับคุณแม็กกี้กลับมาบ้าน
แต่เพราะมีสองคน เลยต้องใช้เวลานานหน่อย
เดี๋ยวจะนำร่างมาคืนให้
คุณอยู่บริเวณที่เกิดเหตุนานแค่ไหน
- จำได้ไหม - ค่อนข้างนานเลย
อาการของอเล็กซ์เป็นยังไง
เขาก็ใจสลาย กระวนกระวาย
ทุกคนแหละ มีอีกสองสามคนอยู่ที่นั่น
แต่เราก็ต่างกอดกันร้องไห้ ไม่รู้ด้วยซ้ำว่าคุยอะไรกัน
คุณได้เดินไปที่คอกสุนัขไหม
ไปครับ
ผมอยากเห็นกับตาว่าเกิดอะไรขึ้น
จะได้ทำความเข้าใจเหตุการณ์
ขอบอกว่า ก่อนที่ผมจะเดินไปตรงนั้น
ผมไม่แน่ใจว่าจะได้รับอนุญาตให้เข้าไปหรือไม่
เพราะมันเป็นที่เกิดเหตุ
ก็เลยติดต่อหาเพื่อนในฝ่ายบังคับกฎหมาย
และไมเคิล พอลได้อนุญาตให้เข้าไปได้
(ไมเคิล พอล โธมัส)
ทำความสะอาดแล้วรึยัง
ไม่ครับ ยังไม่ได้ทำความสะอาด
เมื่อพูดถึงที่เกิดเหตุอาชญากรรมนองเลือดใหญ่
รัฐจะออกเงินให้สำหรับค่าใช้จ่ายราคาสูง
ในการทำความสะอาดที่เกิดเหตุ
มีการเสนอบริการให้ครอบครัวนี้ และถูกปฏิเสธ
ผมเห็นเลือด เห็นสมอง และชิ้นส่วนของกะโหลก
พูดไม่ออกกับภาพที่เห็น มันเลวร้ายสุดๆ
ด้วยเหตุผลบางอย่าง ผมคิดว่าเป็น…
เรื่องทำความสะอาดเป็นสิ่งที่ผมต้องทำเพื่อพอล
รู้สึกว่าเป็นสิ่งที่ผมควรทำ
รู้สึกเหมือนผมเป็นหนี้เขา
ถ้าถามความเห็นผม
หน้าที่ของผู้เชี่ยวชาญอิสระ คือการบอกความจริง
เท่าที่เรารู้
และถ่ายทอดหลักฐานนั้นให้คณะลูกขุนชายหญิงรับรู้
ไม่จำเป็นต้องอาศัยเครื่องตรวจลายนิ้วมือวิเศษ
หรือเครื่องตรวจรอยเท้าวิเศษก็ได้
ขอให้มีอุปกรณ์กล้องดีๆ
กับเครื่องมือวัด และเอกสารพยานประกอบ
หลักฐานจะชี้ไปยังทิศทางที่ถูกต้อง
มันสำคัญว่าการอนุมานนั้นถูกต้องหรือไม่
ซึ่งเราได้เห็นบางอย่างที่สำคัญในคดีนี้
ขณะที่เราเดินหน้าสืบสวน ฝ่ายจำเลยได้เสนอหลักการแก้ต่าง
พวกเขาพยายามพิสูจน์ว่ามีปืนสองกระบอก
อเล็กซ์ เมอร์ดอห์จึงไม่ใช่ฆาตกรคนเดียว
ต้องมีมือปืนสองคน
ผมคับข้องใจมาก
เลยเริ่มคุยกับเคนเนธ คินซีย์ ปรึกษาว่าเป็นไปได้หรือไม่
ผมจึงไปดูที่เกิดเหตุ
หน้าที่ของผมคือการยืนยันสิ่งที่ได้รับรายงานมา
ลำดับบาดแผลการโดนยิงของพอลเป็นยังไง
มือปืนอยู่ในจุดไหน
อัยการสูงสุดจ้างผมให้ตอบคำถามพวกนั้น
พวกเขารู้ว่ามีปืนสองกระบอก ไม่ใช่หนึ่ง
เพราะมีการพบปลอกกระสุนกต่างชนิดกันที่นั่น
มันมองได้สองทาง แต่ผมเชื่อว่ามีมือปืนคนเดียว
ถ้ามีมือปืนสองคนจริง
การก่อเหตุจะมีประสิทธิภาพมากกว่าที่เกิดขึ้น
การจำลองเหตุการณ์นั้น จะช่วยให้เห็นสิ่งที่เราพิสูจน์ได้
เหตุการณ์เกิดขึ้นแบบนี้
เพราะเรามีข้อมูลการกระทำแวดล้อมทั้งหมด
อันนี้ผมไม่ได้สร้างเอง แต่เคยเห็นแอนิเมชั่นคล้ายๆ แบบนี้
อันนี้มีความแม่นยำสูงทีเดียว
ตามความเห็นของผม พอลเป็นเหยื่อรายแรก
เขาเป็นชายหนุ่มที่มีกำลังต่อสู้ และแข็งแรงทีเดียว
พูดตามตรงนะ
เขาต้องสู้กลับแน่ ถ้าเขาไม่ได้ถูกยิงคนแรก
เขาต้องไม่ยอมให้แม่ตกเป็นเหยื่อ
โดยไม่พยายามตอบโต้ฆาตกร
เขายืนอยู่ช่วงกลางห้องให้อาหาร
ตอนแรกเขาโดนยิงหนึ่งนัด
แล้วเขาก็เดินไปที่ประตูห้อง
ใครก็ตามที่เหนี่ยวไกปืนลูกซองนั้น
คงประหลาดใจมากที่พอลยังยืนอยู่ได้
ในเวลานั้นก็มีแค่ทางเลือกเดียว
คือยิงนัดที่สองเพื่อให้จบภารกิจ
พอลโดนยิงนัดที่สองซึ่งรุนแรงถึงชีวิต
ร่างกายท่อนบนจึงพ้นออกมานอกประตู
เหยื่อรายที่สองคือคุณแม็กกี้ เมอร์ดอห์
เธอไม่ได้ถูกยิงด้วยปืนชนิดเดียวกับที่พอลถูกยิง
เธอถูกยิงด้วยปืนไรเฟิล .300 แบล็กเอาต์
จากหลักฐานแวดล้อมที่พวกเขาพบร่างคุณแม็กกี้
ทำให้รู้ว่าเธอกำลังจะเดินไปที่ห้องให้อาหาร
คุณแม็กกี้เผชิญหน้ากับมือปืน
เราไม่รู้ว่ากระสุนนัดไหนทำให้เธอเสียชีวิต
แต่รู้ว่ากระสุนสามนัดไม่รุนแรงถึงชีวิต
หนึ่งนัดที่ต้นขาซ้ายของเธอ หนึ่งนัดที่ท้อง
เธอจึงล้มลงโดยใช้มือและเข่ายันตัวไว้
และช่วงนั้นเองที่เธอโดนกระสุน ที่ร้ายแรงถึงชีวิตนัดแรก
ทำให้ร่างเธอกองลงกับพื้น
เธอนิ่งสนิท
ถึงจุดนั้นมือปืนก็เปลี่ยนตำแหน่งอ้อมตัวเธอไป
แม้ว่าเธอสิ้นลมแล้ว
มือมืนยังยิงใส่ที่เหนือศีรษะ
ครอบครัวเมอร์ดอห์สะสมอาวุธมากมาย
และมีปืนลูกซองหลายกระบอก
โดยเฉพาะปืนไรเฟิล .300 แบล็กเอาต์ ซึ่งมีอยู่หลายกระบอก
มีการจงใจใช้ปืนสองกระบอกเพื่อลวงตา
และเพื่อสร้างข้อแก้ตัวว่า"ไม่ใช่ผมแน่"
และ"ผมทำไม่ได้หรอก ต้องมีมือปืนสองคน"
อเล็กซ์ วันนี้รู้สึกเป็นไงบ้าง
ระหว่างการพิจารณาคดี ฝ่ายจำเลยต้องการแสดงให้เห็น
เพื่อให้คณะลูกขุนรับรู้ว่า
คนในตระกูลเมอร์ดอห์ อยู่ข้างอเล็กซ์ และยินดีช่วยเขา
ฝ่ายจำเลยจึงเรียกลูกชายอีกคนของอเล็กซ์
บัสเตอร์ เมอร์ดอห์ขึ้นเบิกความ
บัสเตอร์ ผมอยากสอบถาม
เรื่องช่วงสุดสัปดาห์ ก่อนเกิดเหตุ 7 มิถุนายน
กรุณาเปิดสิ่งที่ฝ่ายจำเลยนำมาแสดงเลขที่ 61
อยู่ในส่วนของหลักฐาน
(คลิปงานฉลองวันเกิด)
แฮปปี้เบิร์ธเดย์ทูยู
(27 พฤษภาคม 2021 - วันเกิดของอเล็กซ์)
แฮปปี้เบิร์ธเดย์ อเล็กซ์ที่รัก
แฮปปี้เบิร์ธเดย์ทูยู
- ขอบคุณมากทุกคน - เย่!
นั่นคือวันแห่งความทรงจำช่วงสุดสัปดาห์ ที่ฉลองกับครอบครัว เพื่อนๆ ที่เอดิสโตใช่ไหม
ใช่แล้วครับ
ไม่จริงค่ะ
ช่วงนั้นมีเรื่องเกิดขึ้นมากมาย
หนึ่งสัปดาห์ก่อนเกิดเหตุฆาตกรรม
ฉันได้คุยกับแม็กกี้
เธอบอกว่า"พอลเจอเรื่องยุ่งอีกแล้ว"
ฉันถามว่า"หมายความว่าไง"
เขาไปล่องเรือกับเพื่อนๆ และดื่มกัน
เธอบอกว่าพวกเขาโทรหาอเล็กซ์
และคิดว่าอเล็กซ์อาสาจัดเตรียมทุกอย่างให้
จนท.ทรัพยากรฯเรียกให้หยุด
ทุกคนบนเรือดื่มเหล้า
มีเหล้าเพียบในถังแช่เย็นสำหรับล่องเรือ
จนท.สั่งให้เรือหยุด และยึดเหล้าทั้งหมดบนเรือ
คงไม่มีใครคิดว่าบุคคลที่จะไปร่วมขึ้นศาล
เพื่อตัดสินว่าอเล็กซ์จะติดคุกหรือไม่
ข้อหาฆ่าคนตายจากเหตุเรือล่มเมื่อสองปีก่อน
บุคคลนั้นจะมาร่วมปาร์ตี้บนเรืออยู่กับอเล็กซ์
เรื่องนี้ทำให้สงสัยว่า น่าจะเป็นประเด็นกดดันอีกเรื่องของอเล็กซ์
ที่รู้ว่าตนไม่สามารถควบคุมสิ่งที่พอลเคยทำไว้
นี่จึงเป็นอีกหนึ่งประเด็นกดดัน ที่เพิ่มเข้ามาในชีวิตอเล็กซ์
(10 มิถุนายน 2021-สามวันหลังเหตุฆาตกรรม)
เอาล่ะครับ
ที่เราคุยกันเมื่อคืนก่อน
ผมได้ภาพรวมเบื้องต้นแล้ว
- ครับผม - เป็นเรื่องที่… สะเทือนใจมาก
ไม่เป็นไร เข้าใจว่าคุณต้องถาม ถามได้เลยตามที่จำเป็น
อยากให้คุณ…
ช่วยเล่าเริ่มตั้งแต่เช้าวันจันทร์
ทั้งวันคุณทำอะไรบ้าง
เช้าวันจันทร์
ผมออกไปทำงาน
ผมกลับเร็วกว่าปกตินิดหน่อย เพราะพอลลูกชายจะกลับมาบ้าน
เราตั้งใจจะปลูกต้นทานตะวันใหม่วันรุ่งขึ้น
เราขับรถเที่ยวในที่ของเรา คุยกันเรื่อยเปื่อย
ตระเวนหาพวกหมู
ฝึกยิงเป้ากัน
จำได้ว่าเขายิงสองนัด ผมยิงไปหนึ่ง
ก็ยังดีกว่าเดิม
เราอยู่ด้วยกันชั่วโมงกว่ามั้ง
แม็กกี้ยังไม่กลับบ้าน
เธอไปหาหมอตามนัด
แล้วต่อมาเราทุกคนก็ได้กลับเข้าบ้านด้วยกัน
แม็กกี้กลับมาถึงบ้าน
เราอยู่ด้วยกันในบ้านสักพักหนึ่ง
แล้วแม็กกี้กับพอลก็ออกไปที่คอกสุนัข
ปกติพวกเขาจะขับรถไป
ขับรถบักกี้ หรือเจ้าโฟร์วีล
หรือไม่ก็เดินไป
ผมอยู่ในบ้าน
นั่งดูทีวี
แล้วเผลอหลับไปบนโซฟา
พอตื่นขึ้นมา สิ่งแรกๆ ที่ทำก็คือโทรหาแม็กกี้
เพราะผมจะต้องไปบ้านแม่
ผมส่งข้อความหาเธอตอน 21:06 น.
แต่เธอไม่ตอบกลับ
จากนั้นผมก็ออกไปบ้านแม่
(อัลมีดา)
ผมเข้าไปดูแลแม่
คุยกับเชลลีสองสามนาที
แล้วก็ออกจากบ้านแม่
(อเล็กซ์: โทรกลับด้วย ที่รัก)
ระหว่างทางก็คุยโทรศัพท์
รับโทรศัพท์จากจอห์นน้องชายผม
โทรคุยกับบัสเตอร์ด้วย
ผมกลับถึงบ้าน
เข้าไปในบ้าน
แต่ไม่มีใครอยู่เลย
ผมจึงขึ้นรถ
ขับไปที่คอกสุนัข
และเห็นแม็กกี้กับพอลนอนอยู่ที่พื้น ผมรู้…
ผมรู้ว่าต้องเลวร้ายแน่
จึงรีบโทรแจ้ง 911
(ตำรวจ)
ตอนเจ้าหน้าที่ไปสัมภาษณ์นั้น
อเล็กซ์กับครอบครัวอยู่ที่บ้านของจอห์น มาร์วิน
ตามที่เข้าใจ แรนดอล์ฟนั้น เพิ่งออกจากโรงพยาบาล และไปหาอเล็กซ์
เพื่อให้กำลังใจ และตรวจสอบสถานการณ์
ตอนนั้นแรนดอล์ฟเปราะบางมาก
และโศกเศร้ามากซึ่งเป็นที่เข้าใจได้
แรนดอล์ฟกลับไปบ้านระหว่างการสัมภาษณ์
เขาตายหลังจากนั้นในวันเดียวกัน
(ร่วมรำลึกถึง แรนดอล์ฟ เมอร์ดอห์ที่สาม)
เป็นการสูญเสียที่หนักมาก ไม่ใช่แค่สำหรับอเล็กซ์
แต่สำหรับพี่น้องทุกคนด้วย
เป็นการสูญเสียต่อเนื่องครั้งใหญ่ในเวลาไม่กี่วัน
แรนดอล์ฟที่สาม แม็กกี้ และพอล ทั้งสามถูกฝังในช่วงสุดสัปดาห์เดียวกัน
ข่าวมรณกรรมของแม็กกี้ยังอยู่ในไบเบิลของฉัน
แม็กกี้กับฉันเคยคุยกัน
เราก็แค่คุยกันเล่นๆ
เราคุยกันเรื่องตอนเราแก่ชรา
แม็กกี้บอกว่า"ฉันจะไปร้องเพลงในงานศพเธอ"
ฉันก็บอก"ฉันจะไปร้องเพลงในงานศพเธอ"
ฉันบอกว่า"ไม่ว่าใครจะไปก่อน แต่เราก็ต้องแก่ชรา"
และ"เรามีเวลาเหลือเฟือที่จะฝึกร้องเพลง"
เธออยากได้เพลง"พระคุณพระเจ้า"
แล้วเราก็ไม่ได้คุยเรื่องนี้อีก
คืนที่เขาจากไป
ฉันยังไม่รู้ว่าเขาจากไปแล้ว
จำได้ว่าฉันเพิ่งทำกับข้าว ทำความสะอาดบ้าน
แล้วก็คิดถึงพอลขึ้นมา
รู้สึกว่าเขาคงดีใจมากที่เห็นพัฒนาการชีวิตฉัน
แล้ววันรุ่งขึ้น พอฉันตื่นขึ้นมา
แม่ก็โทรมาหาบอกว่าเขาจากไปแล้ว
มันอาจฟังดูประหลาด
ฉันรู้สึกเหมือนเขามาหา
ไม่รู้สิ ตอนเขาเดินทางเปลี่ยนภพ
หลังงานศพ
ปลายมิถุนา กรกฎา จนถึงต้นสิงหาคม มีแค่แถลงการณ์เบื้องต้นออกมาว่า
ไม่เป็นภัยต่อสาธารณะ ไม่มีอันตราย แค่นั้น
ไม่มีรายละเอียดว่าแม็กกี้กับพอลถูกฆ่ายังไง
หรือใครเป็นผู้ต้องสงสัย
เงียบไปหมด
ระหว่างการสืบสวน
เราพยายามรวบรวมไทม์ไลน์ และยืนยันเรื่องราวของอเล็กซ์
เขาบอกว่าคืนนั้นเขาไปเยี่ยมแม่ที่อัลมีดา
บุคคลเดียวที่เขาอ้างว่าได้คุยด้วย
คือผู้ดูแลแม่ของเขา เชลลี เราจึงตัดสินใจติดต่อเธอ
ในฐานะทนาย เรามีสิทธิ์ร้องให้คนเป็นพยานได้
แต่เราอยากให้คนกล้าลุกขึ้น
และเล่าเรื่องในส่วนที่ตนพบเจอ
และเข้าใจว่าบุคคลมีหน้าที่ต่อความยุติธรรม
และความยุติธรรมนั้นขึ้นอยู่กับ ความมุ่งมั่นของบุคคลที่จะก้าวออกมา
และขึ้นเบิกความเพื่อบอกเล่าเรื่องราว
ในคดีนี้จะเป็นข่าว ทั้งในระดับประเทศ และระดับนานาชาติ
แม่บอกเสมอว่า"ถ้าเจ็บ ก็จงพูดความจริง"
ฉันดีใจที่มีคนสนับสนุนที่ดี คือลูกๆ ทั้งลูกชายและลูกสาว
ลูกๆ คือสิ่งที่ช่วยให้ฉันรอดพ้น
(เชลลี สมิธ - ผู้ดูแลลิบบี้ เมอร์ดอห์)
รัฐเซาท์แคโรไลนาขอเรียก คุณมิเชล สมิธขึ้นเบิกความ
ชีวิตฉันเปลี่ยนไป เมื่อขึ้นไปเบิกความ
มันสอนให้เข้าใจความหมาย ที่แท้จริงของความซื่อสัตย์
คุณสมิท ช่วยเล่าเรื่อง คืนวันที่ 7 มิถุนายนให้ทุกท่านฟังหน่อย
วันที่ 7 มิถุนายน คืนนั้นฉันมาทำงานที่บ้านคุณลิบบี้
คืนนั้นก็เหมือนปกติ
ราวสามทุ่มครึ่ง อเล็กซ์โทรหาฉัน
เขาบอกว่า"เชลลี ผมอยู่หน้าประตู" ฉันตอบ"โอเค"
ฉันไปที่ประตู และเปิดให้เขาเข้ามา
อเล็กซ์เข้าไปเพื่อดูแม่ของเขา
และเพื่อจะบอกว่าพ่อยังอยู่ในโรงพยาบาล
แต่เธอหลับไปแล้ว
เขามีท่าทางแปลกๆ ดูกระวนกระวาย
เขานั่งดูทีวีบนเตียง จากนั้นก็บอกว่า"ผมจะไปแล้ว"
แล้วเขาก็กลับไป
วันรุ่งขึ้น หลังเหตุฆาตกรรม อเล็กซ์มาที่บ้านเพื่อคุยกับฉัน
(8 มิ.ย. 2021-หนึ่งวันหลังเหตุฆาตกรรม)
เขาบอกว่า"ถ้ามีคนถามเรื่องผมมาที่บ้านแม่
ให้บอกว่าผมอยู่ที่นี่ 30 ถึง 40 นาที"
ไม่จริง เขาอยู่ที่นี่แค่ 20 นาที
เขาได้บอกอะไรคุณ
เรื่องที่เขาไปบ้านแม่ในคืนที่เกิดเหตุฆาตกรรม
ให้บอกว่าเขาอยู่ที่นั่น 30 ถึง 40 นาที
เรานั่งฟัง และรู้สึกว่า
ทุกคนส่งกำลังใจให้เชลลี
เพราะรู้ว่ามันยากมากๆ ที่เธอขึ้นไปให้การ
ทำไมถึงร้องไห้ครับ
เพราะพวกเขาเป็นครอบครัวที่ดี และฉันมีความสุขที่ได้ทำงานที่นั่น
และฉันเสียใจที่เกิดเรื่องทั้งหมดนี้
ฉันรู้สึกแย่แทนคุณเชลลี เห็นได้เลยว่าเธอรู้สึกเสียใจ
ฉันรู้ว่าเธอกลัวที่ต้องมาให้ถ้อยคำต่อศาล
แต่เธอรู้ดีว่าต้องเปิดเผยความจริง
นั่นคือเหตุผลที่เธอมาศาล
เธอไม่ยอมใจอ่อนตามที่อเล็กซ์ขอร้อง
เธอยืนยันระยะเวลาตามจริง
เห็นได้ชัดว่าระหว่างการให้ถ้อยคำนั้น
เธอรู้สึกกลัวอย่างมาก เธอเผยความจริงต่อสมาชิกครอบครัวนี้ว่า
เธอมีความสงสัยในเรื่องที่อเล็กซ์ เมอร์ดอห์
ขอให้เธอบิดเบือนเรื่องระยะเวลา
เราพูดคุยกันแบบพี่น้อง เพราะเขาเป็นเจ้าหน้าที่ตำรวจ
ฉันก็แบบ"ก็ได้ แค่พูดความจริงออกไป ก็แค่นั้น
แค่พูดความจริง ต้องซื่อสัตย์"
- เขาไม่ได้อยู่บ้านแม่ 30 หรือ 40 นาทีใช่ไหม - ไม่
ไม่อยากจะเชื่อเลย
ชัดเจนแล้วว่าเรื่องที่อเล็กซ์ไปหาแม่ที่อัลมีดา
เป็นแค่ข้ออ้างว่าอยู่ที่อื่น
เขาโกหกเรื่องเวลาที่อยู่ที่บ้านแม่ เพื่อให้ดูเหมือนว่า
เขาไม่ได้อยู่ในที่เกิดเหตุฆาตกรรม
ดูเหมือนว่ามีฉันคนเดียวที่คุยกับเขา
คืนที่แม็กกี้กับพอลถูกฆาตกรรม
นั่นคือสาเหตุที่อเล็กซ์ขอให้ฉันเป็นพยานเรื่องที่อยู่
ไม่อยากจะเชื่อเลย ฉันอึ้งมาก
เขาคิดว่าฉันจะอยู่ข้างเขา
แต่ฉันจะไม่ยอมโกหก
หลังงานศพของพอลกับแม็กกี้
อเล็กซ์โทรหาบอกว่า"อยากให้คุณช่วยหน่อย
เป็นไปได้ไหม ถ้าคุณกับไมเคิล"สามีฉันน่ะ "จะย้ายมาอยู่ที่บ้านโมเซลล์"
ตอนนั้นเขาอยู่บ้านที่อัลมีดา
เราคิดว่าเราก็ทำในส่วนที่ช่วยเขาได้
คืนแรกที่ไปพักที่บ้านนั้นมันค่อนข้างน่ากลัว
ที่ดินของบ้านที่โมเซลล์นั้น
สำหรับคนที่ไม่เคยสัมผัส กับความดำมืดอย่างแท้จริง
นี่คือนิยามใหม่ของความดำมืดเลยล่ะ
ถึงแม้พวกเขาได้ออกประกาศว่า บริเวณนี้ไม่มีอันตราย
แต่ก็ไม่รู้ว่าอาจมีใครบุกรุกเข้ามา เพราะคิดว่าไม่มีคนอยู่
ตอนนั้นเราก็คุยกันเรื่องความสูญเสีย
ของเหตุฆาตกรรมที่เกิดขึ้น
ซึ่งไม่มีความคืบหน้าในคดี
และไม่สามารถระบุตัวผู้เกี่ยวข้องได้เลย
พวกเขายังมีการตามดูอเล็กซ์กับบัสเตอร์ไหม
แต่ดูเหมือนอเล็กซ์กับบัสเตอร์ ก็ออกไปทำกิจกรรมกัน
จำได้ว่าเห็นพวกเขาอยู่ที่เอดิสโตจากเฟซบุ๊ก
ทั้งไปท่องเที่ยว
และไปร่วมงานแข่งเรือที่เอดิสโตช่วงฤดูร้อน
พวกเขาใช้ชีวิตเหมือนปกติ
แล้วอเล็กซ์ก็กลับมา ผิวสีแทนและผอมลงมาก
เขามาที่สนง.บังคับกฎหมายในวอลเตอร์โบโร
เพื่อติดตามความคืบหน้าของคดีที่เขาร้องขอ
ซึ่งต่อมาพวกเขาคิดว่าเป็นการสัมภาษณ์เก็บข้อมูล
(11 ส.ค. 2021-สองเดือนหลังเหตุฆาตกรรม)
อเล็กซ์ ขอบคุณที่มาวันนี้ครับ
- ยินดีที่จะช่วยครับ - เข้าใจครับ
เรามีอะไรต้องคุยกันเยอะเลย
คุณเองก็ต้องมีคำถามมากมาย
แต่ก่อนเราจะเริ่มคุยเรื่องที่คุณอยากรู้
เหตุการณ์นี้เกิดขึ้นมากว่าสองเดือนแล้ว
และเราก็ทำงานหนักกันมาก
ผมรู้ครับ
ผมมีคำถามอีกหลายข้อที่อยากขอความกระจ่าง
เรื่องหนึ่งที่พยายามทำความเข้าใจ คือไทม์ไลน์ของคุณ
คืนนั้นพอลกลับมาบ้านกี่โมง
ผมกับพอล…
ไปถึงบ้านเวลาไล่เลี่ยกัน
ก็ยังดีกว่าเดิม
มีคลิปของคุณกับเขาที่ฟาร์มคืนนั้น
คุณใส่กางเกงขายาวสีกากีกับเสื้อเชิ้ต
กำลังโยกต้นไม้เล่น
- นึกไม่ออกว่าเล่นกับต้นไม้ - ครับ
คำถามคือตอนที่ผมไปเจอคุณคืนนั้น
คุณใส่กางเกงขาสั้นกับเสื้อยืด
คุณเปลี่ยนเสื้อผ้าตอนไหนครับ
ไม่แน่ใจ
น่าจะเป็น…
- ก่อนหรือหลังมื้อค่ำ - ไม่ น่าจะเป็น…
ตอนนั้นกี่โมงครับ ผมนึกว่าตัวเองเปลี่ยนชุดแล้วซะอีก
ไม่มีการประทับเวลา เพราะมันมีตั้งหลายโพสต์
แต่ถ้าให้บอกก็น่าจะช่วงโพล้เพล้
น่าจะราวๆ ทุ่มครึ่งหรือสองทุ่ม
คิดว่าเข้าไปเปลี่ยนชุดตอนกลับเข้าบ้านนั่นแหละ
มันน่าแปลกใจ เพราะเดวิด โอเว่นคุยเรื่องหลักฐานที่มีว่า
"คุณใส่ชุดอื่นที่ต่างไปจากชุดที่ใส่ในคืนนั้น
แล้วคุณไปอาบน้ำตอนไหน เปลี่ยนชุดตอนไหน"
เป็นคืนที่สำคัญที่สุดในชีวิต แต่อเล็กซ์กลับจำไม่ได้
วันที่ 20 สิงหาคม 2021 อเล็กซ์เดินเข้ามาหา
เขาบอกว่า"บี มานี่สิ มีเรื่องจะคุยด้วย
มานั่งก่อนสิ" และฉันก็…
อย่างแรก มันแปลกที่เขาบอกให้ฉันนั่งลง
เขาไม่เคยอยู่กับที่
และฉันก็ไม่เคยได้คุยกับเขาจริงๆ จังๆ
เพราะเขามักยุ่งอยู่ตลอด
พอเขาเรียก ฉันก็แบบ"โอเค นั่งก็ได้"
ฉันนั่งลงและถามว่า"มีเรื่องอะไรเหรอ"
เขาบอกว่า"จำชุดที่ผมใส่วันนั้นได้ไหม"
หมายถึงวันที่แม็กกี้กับพอลถูกฆ่า
ฉันรู้สึกว่ามันแปลกๆ ที่จริงฉันจำชุดที่เขาใส่ได้
แต่ไม่อยากพูดอะไรออกไป
แต่เขาก็ย้ำ"จำเสื้อกับกางเกงที่ผมใส่ได้ไหม"
เขาบอกว่า"ผมแค่รู้สึกไม่ดีน่ะ"
ในตอนนั้น ฉันไม่เข้าใจว่าเขาพูดเรื่องอะไร
เพราะไม่รู้ว่ามีคลิปที่ถ่ายเขาไว้
คิดแค่ว่าเขาคงเสียใจกับเรื่องวันนั้น
ฉันก็สงสัยมากที่เขาถามเรื่องอะไรแบบนั้น
แต่ก็เป็นแค่ความรู้สึกส่วนตัว
ที่เขาถามเรื่องชุดที่ใส่ซ้ำแล้วซ้ำอีก
- ขอถามอีกสองสามข้อ - โอเค
- คุณฆ่าแม็กกี้รึเปล่า - ไม่ ฆ่าเมียผมเนี่ยนะ
- ครับ - ไม่ เดวิด
- รู้ไหมว่าใครเป็นคนทำ - ไม่ ไม่รู้ว่าใครทำ
- คุณฆ่าพอลรึเปล่า - ไม่ ผมไม่ได้ฆ่าพอล
- รู้ไหมว่าใครเป็นคนทำ - ไม่ ไม่รู้ว่าใครทำ
คิดว่าผมฆ่าแม็กกี้เหรอ
ผมต้องว่าไปตามหลักฐาน และข้อเท็จจริงที่มี
ผมเข้าใจดี
และคิดว่าผมฆ่าพอลเหรอ
ผมต้องว่าไปตามหลักฐาน และข้อเท็จจริงที่มี
และตอนนี้ยังไม่มีสิ่งใดที่บ่งชี้ไปยังคนอื่น
หมายความว่าผมเป็นผู้ต้องสงสัยเหรอ
ยังอยู่ในข่ายนั้น
สองสามวันหลังการพบ กับหัวหน้าอาวุโสฝ่ายบังคับกฎหมาย
โลกของเขากำลังจะถูกเปิดโปง
ประชุมทางโทรศัพท์ สัมภาษณ์อเล็กซ์ เมอร์ดอห์
วันที่ 13 กันยา 2021
นี่จิมพูด
หวัดดี จิม นี่ไรอัน เคลลี่ อยู่กับโจฝ่ายบังคับกฎหมาย สบายดีไหม
- หวัดดี ไรอันกับโจ - ว่าไง
เราอยู่ในออฟฟิศกับอเล็กซ์และดิค
เดี๋ยวผมจะวางโทรศัพท์ไว้บนโต๊ะข้างอเล็กซ์
ผมรู้สึกแย่สุดๆ
หมายความว่าไง
ผมคิดว่ามันน่าจะดีกว่า ถ้าไม่ต้องทนอยู่
ครอบครัวผมจะได้ไม่ต้องวุ่นวายกันอีก
ถ้าผมตาย
คุณตัดสินใจจบชีวิตงั้นเหรอ
ถูกต้องครับ
ผมเป็นคนโทรหาเคอร์ติส เอ็ดดี้ สมิธ
เคอร์ติส เอ็ดดี้ สมิธคือใคร
พวกเขาเรียกเอ็ดดี้ สมิธว่า"เมอร์ดอห์ที่สี่"
เขาช่วยเก็บกวาดทุกอย่างให้เรียบร้อยตามคำสั่ง
เอ็ดดี้ตกเป็นข่าวว่าเป็นพ่อค้ายาของอเล็กซ์
(อ๊อกซีโคโดน)
พวกเขาเกี่ยวข้องกันในเรื่องยาเสพติด
การฉ้อโกง การนำเช็คไปขึ้นเงิน
เขาพัวพันกับเหตุฆาตกรรมไหม
คุณยิงคนหนึ่งคนใดในที่ดินบ้านโมเซลล์รึเปล่า
คำบรรยายโดย กุลวดี โสวัฒนสกุล